REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/62-15

12. februar 2015. godine

B e o g r a d

Z A P I S N I K

84. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE ODRŽANE 12. FEBRUARA 2015. GODINE

Sednica je počela u 12,00 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Mujo Muković, zamenik člana Veroljuba Arsića, Katarina Rakić, Dragan Nikolić, Biljana Pantić Pilja, Svetislav Vukmirica, Nenad Nikolić, zamenik člana,Tanja Tomašević Damnjanović, Žarko Mićin, Žarko Obradović, Neđo Jovanović, Vojislav Vujić, zamenik člana Petra Petrovića, Balint Pastor i Vesna Besarović.

 Sednici nisu prisustvovali članovi Odbora: prof. dr Janko Veselinović, Mirko Čikiriz i Vesna Martinović, kao ni njihovi zamenici.

 Sednici je prisustvovao Veljko Kovačević, savetnik u Ministarstvu građevinarstva,saobraćaja i infrastrukture.

Na predlog predsednika Odbora, većinom glasova (od 14 prisutnih članova Odbora, 13 je glasalo za, jedan se uzdržao) je usvojen sledeći

D n e v n i r e d:

 1. Razmatranje amandmana na Predlog zakona o izmenama i dopunama Zakona o pomorskoj plovidbi, koji je podnela Vlada;

 2. Razmatranje amandmana na Predlog zakona o izmenama i dopunama Zakona o plovidbi i lukama na unutrašnjim vodama, koji je podnela Vlada.

 Prva tačka dnevnog reda. Razmatranje amandmana na Predlog zakona o izmenama i dopunama Zakona o pomorskoj plovidbi, koji je podnela Vlada.

 Odbor je u skladu sa članom 164. Poslovnika Narodne skupštine razmotrio amandman koji je na član 27. Predloga zakona o izmenama i dopunama Zakona o pomorskoj plovidbi, podneo Odbor za prostorno planiranje, saobraćaj, infrastrukturu i telekomunikacije i smatra da je amandman u skladu sa Ustavom i pravnim sistemom Republike Srbije.

 Odbor je odluku doneo većinom glasova (od 14 prisutnih članova Odbora, 13 je glasalo za, jedan se uzdržao).

 Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda. Razmatranje amandmana na Predlog zakona o izmenama i dopunama Zakona o plovidbi i lukama na unutrašnjim vodama, koji je podnela Vlada.

 Odbor je u skladu sa članom 164. Poslovnika Narodne skupštine razmotrio amandman, sa ispravkom, na član 12. Predloga zakona o izmenama i dopunama Zakona o plovidbi i lukama na unutrašnjim vodama, koji je podneo Odbor za prostorno planiranje, saobraćaj, infrastrukturu i telekomunikacije i smatra da je amandman u skladu sa Ustavom i pravnim sistemom Republike Srbije.

 Odbor je odluku doneo jednoglasno (od 14 prisutnih članova Odbora, 13 je glasalo za, jedan se uzdržao).

 Za izvestioca Odbora na sednici Narodne skupštine određen je predsednik Odbora.

 Sednica je završena u 12,20 časova.

Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović